open-index/open-wikipedia-markdown huggingface dataset:
נועה אריאל

**נועה אריאל** (1965 – 1 במאי 2022, ל' בניסן ה'תשפ"ב) הייתה יוצרת ובובנאית ישראלית.

כתבה והפיקה במסגרת תיאטרון הבובות שלה הצגות בנושאי סיפורי צדיקים, זוגיות, קשיים חברתיים, אלימות במשפחה ופגיעה מינית.

## ביוגרפיה
נולדה במושב ניר צבי למשה, ניצול שואה, ורחל זלמנוביץ', ממייסדי המושב. היא בת בכורה ולה שני אחים נוספים.

למדה בתיכון רמלה לוד. בגיל 16, לאחר כיתה י' עזבה את הלימודים, הצטרפה לתנועת התחיה והייתה פעילה במאבק למען עצירת הנסיגה מסיני. הצטרפה למכון אורה וחזרה בתשובה.

בגיל 18 נישאה לרב ישראל אריאל. לאחר החתונה עבדה כמורה לאמנות, מדריכת חוגים, ושימשה כטבחית בישיבת עוד יוסף חי בקבר יוסף.

### תיאטרון בובות
בראשית שנות ה-90 של המאה ה-20, כשהייתה בת 28, החלה ללמוד ולעסוק בבובנאות בהנחיית מירי פארי, והקימה את תיאטרון בובות בשם "**דומם מדבר**". עד 2017 נקרא התיאטרון בשם זה, ומאז הוא נקרא "**תיאטרון נועה אריאל**".

מיקי מבורך, שהייתה בין מורותיה לבובנאות, ביימה את מרבית ההצגות והייתה שותפה לכתיבתן. מרבית הבובות הופעלו בטכניקת "בובות שולחן" (בובות המופעלות כשמפעילתן גלויה), ועוצבו ונבנו ממגוון חומרים. רפרטואר התיאטרון כלל 15 הצגות ילדים ו-3 הצגות מבוגרים.

ההצגה הראשונה שהעלתה הייתה הצגת ילדים "מעשה מאבדת בת מלך" של רבי נחמן מברסלב.

#### הצגות ילדים
* **[[מעשה באבידת בת מלך]]**
* **כד השמן של עזריה**, (חנוכה), הצגת בכורה: 1997
* **בזכות הא'-ב******' (על ימים נוראים ותפילה)
* **בזכות [[ביעור חמץ]]**
* **אהבת תורה** (שבועות)
* **נס דלתות הנחושת** (שער ניקנור)
* **נבל החלומות** (חלומות על בית המקדש)
* **הרימון מארץ ישראל** (על שבעת המינים וארץ ישראל)
* **חרוז הגורל**
* **מעשה בחברים ומעיל** (בין אדם לחברו)
* **ציפור קטנה צייצה לי סוד** (למבוגרים ולילדים). למניעה וחשיפה של פגיעה מינית, הצגת בכורה: 2015
* **[[יוסף מוקיר שבת]]**
* **ארץ חמדה**
* **גביע של אליהו**
* **מעשה באוצר**, עיצוב ובניית בובות - אלכסנדר מרגולד

#### הצגות לנוער ומבוגרים
* **הערב היפה בחיי,** על אלימות במשפחה. הצגת בכורה: 1998, ההצגה עלתה למעלה מ-500 פעמים.
* **דאגה בלב איש**
* **באש ובמים**, תמונות מחיי נישואין
* **על כסף נדבר בסוף**
בתיאטרון אודיו אבות האומה גילמה את רות המואבייה בתסכית "ויקר מקרה" שכתב מנחם לוי וביים יואל דרורי. בתסכית זה השתתף גם בנה דוד.

### חיים אישיים
מחשון ה'תשמ"ד (כשהייתה בת 18) ועד לפטירתה הייתה נשואה לרב ישראל אריאל (ליבוביץ'), הם התגוררו ביצהר ולהם ארבעה ילדים.

שניים מבניה עוסקים במשחק: בנה הבכור דוד (בוגר הסטודיו למשחק ניסן נתיב) משחק בין השאר בתיאטרון "לב השמים", ובנה טוביה הוא בוגר תורת החיים - בית הספר לקולנוע יהודי.

### הנצחה
במוזיאון של מרכז תיאטרון בובות חולון הוקמה באוגוסט 2023 תערוכה בשם "דּוֹמֵם מְדַבֵּר - תיאטרון הבובות של נועה אריאל" (אוצר: אילן סביר) ובה מוצגות בובות מתוך הצגות התיאטרון של נועה אריאל.

## קישורים חיצוניים
* 
* 
* 
* 
* 
* 
* 

### כתבות

* 
* אורלי גולדקלנג, רוח נשית עם נועה אריאל, ערוץ מאיר, ה' תמוז תשע"ה
* 
* 
* 
* 
* 
* 
* 
* 
* 
* 
* 
* 

### מאמרים
* נועה אריאל, אחד מעשר, אחת מעשרה, באתר ארגון רבני צהר
* 
* 

## הערות שוליים

קטגוריה:בובנאיות ישראליות
קטגוריה:בוגרות תיכון אזורי רמלה-לוד
קטגוריה:בוגרי תיכון אזורי רמלה-לוד
קטגוריה:המחאה נגד הסכם השלום בין ישראל למצרים: אישים
קטגוריה:זוכות פרס שר החינוך לתרבות יהודית
קטגוריה:חוזרות בתשובה
קטגוריה:יצהר: אישים
קטגוריה:ניר צבי: אישים
קטגוריה:ישראליות שנולדו ב-1965
קטגוריה:ישראלים שנולדו ב-1965
קטגוריה:ישראליות שנפטרו ב-2022
קטגוריה:ישראלים שנפטרו ב-2022
סרוויור 6

**סרוויור 6** (באנגלית: **Surveyor 6**, בתרגום לעברית: "מודד 6") הייתה חללית אמריקאית לחקר הירח, ששוגרה על ידי נאס"א בשנת 1967 במסגרת תוכנית סרוויור, במטרה לבצע נחיתה רכה על הירח ולחקור אותו. המידע על ביצוע נחיתות רכות על הירח היה חיוני לתכנון הנחיתות הירחיות של תוכנית אפולו, שהיו אמורות להתבצע לפני תום שנות ה-60 (היעד שהציב ג'ון קנדי). נחיתתה הרכה והמוצלחת של סרוויור 6 ב"ים השלווה" הייתה הנחיתה הרכה האמריקאית הרביעית על הירח.

סרוויור 6 שוגרה ב-7 בנובמבר 1967 מנמל החלל קייפ קנוורל, פלורידה, על גבי המשגר אטלס-קנטאור, ונחתה על הירח ב-10 בנובמבר 1967. 

ב-17 בנובמבר מדחפים של הגשושית הופעלו מחדש והיא הועברה כ-2.5 מ' מערבה. הדבר נעשה לצורך בדיקות הפעלת המדחפים בירח.
## תיאור החללית
מטרת גשושיות הסרוויור הייתה לבצע נחיתות רכות על קרקע הירח, כהכנה לנחיתות שתוכננו במסגרת תוכנית אפולו. 

על הגשושית הותקנה מצלמת טלוויזיה שיכלה להסתובב ב-360 מעלות. במהלך היום הירחי הראשון מצלמה העבירה 29,914 תמונות שכללו גשושית עצמה והסביבה. 

מכשיר נוסף היה זרוע ללקיחת דגימות קרקע וביצוע בדיקות קרקע על בסיס ניתוח קרינת אלפא. לאחר העברת הגשושית למיקום החדש, סנסורים הוזזו ולא היה ניתן להפעיל אותם מחדש.

ב-3 במאי 1967 עם תחילת לילה בירח המכשירים של הגשושית הופסקו. לאחר 336 שעות עם סיום הלילה לא היה ניתן להפעיל אותם מחדש. 

לאחר סיום לילה ירחי הקשר עם הגשושית חודשה אך לא ניתן היה לקבל נתונים ממנה.

## קישורים חיצוניים

* מידע על סרוויור 5 באתר נאס"א
* תמונות שהתקבלו 
* מידע על המשימה באתר JPL

קטגוריה:משימות לחקר הירח
קטגוריה:1967 בארצות הברית
סרוויור 7

**סרוויור 7** (באנגלית: **Surveyor 7**, בתרגום לעברית: "מודד 7") הייתה חללית אמריקאית לחקר הירח, ששוגרה על ידי נאס"א בשנת 1967 במסגרת תוכנית סרוויור, במטרה לבצע נחיתה רכה על הירח ולחקור אותו. המידע על ביצוע נחיתות רכות על הירח היה חיוני לתכנון הנחיתות הירחיות של תוכנית אפולו, שהיו אמורות להתבצע לפני תום שנות ה-60 (היעד שהציב ג'ון קנדי). נחיתתה הרכה והמוצלחת של סרוויור 7 ב"ים השלווה" הייתה הנחיתה הרכה האמריקאית החמישית על הירח. זו הייתה משימת סיום של התוכנית.

סרוויור 7 שוגרה ב-7 בינואר 1968 מנמל החלל קייפ קנוורל, פלורידה, על גבי המשגר אטלס-קנטאור, ונחתה על הירח ב-10 בינואר 1968 כ-25 ק"מ ממכתש טיכו.

ב-20 בינואר מכשירי הגשושית הבחינו בפעילות 2 לייזרים בשטח ארצות הברית. ניסיון זה הוכיח יכולת תקשורת באמצעות טכניקה זו.

## תיאור החללית
מטרת גשושיות הסרוויור הייתה לבצע נחיתות רכות על קרקע הירח, כהכנה לנחיתות שתוכננו במסגרת תוכנית אפולו.

על הגשושית הותקנה מצלמת טלוויזיה שיכלה להסתובב ב-360 מעלות. במהלך היום הירחי הראשון מצלמה העבירה 20,961 תמונות שכללו גשושית עצמה והסביבה. לאחר חידוש הפעילות ביום ירחי השני הועברו 45 תמונות בלבד.

מכשיר נוסף היה זרוע ללקיחת דגימות קרקע וביצוע בדיקות קרקע על בסיס ניתוח קרינת אלפא.

בגשושית הותקן מכשיר לביצוע בדיקות מכניות על דגימות קרקע ומגנטים. במהלך פעילותו בוצעו מעל ל-20 בדיקות מכניות של הקרקע. המכשיר הגיב לתקשורת ב-14 בפברואר, לאחר סיום לילה בירח אך לא היה ניתן להעביר אליו פקודות לביצוע בדיקות נוספות.

פעולות החללית ביום הירחי הראשון החלו זמן קצר לאחר הנחיתה הרכה והסתיימו ב-26 בינואר 1968, 80 שעות לאחר השקיעת השמש.

פעילות החללית ביום הירחי השני התרחשו בין ה-12 ל-21 בפברואר 1968. במהלך ליל הירח הראשון נגרם  נזק לסוללה והקשר עם החללית היה ספורדי לאחר מכן. הקשר עם סרוויור-7 אבד ב-21 בפברואר 1968.

## קישורים חיצוניים

* מידע על סרוויור 7 באתר נאס"א
* מידע על המשימה באתר JPL

קטגוריה:משימות לחקר הירח
קטגוריה:1967 בארצות הברית
ג'יהו דייוויס

**ג'ון (ג'יהו) דייוויס** (באנגלית: **John (Jehu) Davis**; ) היה בעל חוות מטעים ופוליטיקאי אמריקאי מדלאוור, שכיהן כנשיא דלאוור התשיעי ממרץ ועד יוני 1789.
## ראשית חייו
ג'יהו דייוויס נולד במחוז ווסטר שבפרובינציית מרילנד, כבנו של תומאס דייוויס, שאביו הגיע לאמריקה מוויילס. דייוויד הגיע לעיירה לאורל, שם הוא נשא לאישה את רבקה לוס. לאחר נישואיהם הם רכשו את החווה "מקספרן" שממערב לעיר מילפורד, שם הם התיישבו באופן קבוע. לשניים נולדו שמונה ילדים. לאחר מותה של רעייתו, נישא דייוויס בשנית לשרה דאגלס.
## קריירה
במלחמת העצמאות של ארצות הברית לחם דייוויס בשורות המיליציה המקומית. החל מ-1777 ובמשך 14 שנים הוא כיהן כשופט שלום. הוא נבחר לבית הנבחרים של דלאוור וכיהן בו במשך עשר תקופות כהונה שונות בשנים 1776 -1790. במושב של 1788/1789 הוא כיהן כיושב ראש הבית, וב-29 במרץ 1789, כאשר נפטר נשיא דלאוור תומאס קולינס, לא היה תפקיד נשיא הסנאט של דלאוור מאויש, ולפיכך היה דייוויס הבא בתור בסדר הירושה. כתוצאה מכך הוא הושבע כנשיא דלאוור וכיהן בתפקיד עד 2 ביוני אותה שנה כאשר האספה הכללית של דלאוור קיימה בחירות מיוחדות ובחרה בנשיא חדש.

במהלך תקופת כהונתו הראשונה של דייוויס כנשיא דלאוור, הושבע ג'ורג' וושינגטון כנשיא ארצות הברית הראשון. האירוע בו עבר וושינגטון דרך וילמינגטון בדרכו לטקס ההשבעה בניו יורק, גרם להתרגשות רבה, כפי שתואר על ידי אליזבת מונטגומרי בספרה "זיכרונות מווילמינגטון":

לאחר תום כהונתו כנשיא דלאוור, כיהן דייוויס כשופט בבית המשפט לעתירות רגילות עד 1792, ומ-1793 ועד מותו כשופט שלום.
## מותו
ג'יהו דייוויס נפטר בחוות מקספרן ב-11 במאי 1802. הוא נטמן בבית הקברות של כנסיית סוואנה במילפורד, דלאוור. לא קיים דיוקן ידוע של דייוויס.

## קישורים חיצוניים
* ג'יהו דייוויס באתר אגודת המושלים הלאומית 
* ג'יהו דייוויס באתר The Political Graveyard 
* 

## הערות שוליים

קטגוריה:אמריקאים ילידי מרילנד
קטגוריה:מושלי דלאוור
קטגוריה:מושלי מדינות ארצות הברית ללא שיוך מפלגתי
קטגוריה:חברי האספה הכללית של דלאוור
קטגוריה:אמריקאים ממוצא ולשי
קטגוריה:אמריקאים שנולדו ב-1738
קטגוריה:אמריקאים שנפטרו ב-1802
אלברידג' אייר ברבנק

**אלברידג' אייר ברבנק**, באנגלית, **Elbridge Ayer Burbank** (10 באוגוסט 1858 - 21 באפריל 1949) היה אמן אמריקאי שצייר יותר מ-1200 דיוקנאות של אינדיאנים מ-125 שבטים. הוא למד אמנות בשיקגו ובשנות ה-30 לחייו נסע למינכן, גרמניה, ללימודים נוספים עם אמנים גרמנים מפורסמים.

## ראשית חייו
אלברידג' נולד ב-10 באוגוסט 1858 בהרווארד, אילינוי, לאנה מריה (אייר) ואבנר ברבנק. לאחר שלמד בבתי ספר ציבוריים, הוא החל לימודי אמנות באקדמיה לעיצוב בשיקגו, שם הושפע מלאונרד פולק וסיים את לימודיו ב-1874.

דודו מצד אמו, אדוארד אי. אייר, היה איש עסקים מצליח, נדבן למוזיאונים ואספן עתיקות. הוא אסף ספרים, כתבי יד מקוריים וחומרים אחרים הקשורים להיסטוריה ולאתנולוגיה של עמים אינדיאנים בזמן המפגש עם האירופאים. האוסף שלו, היה אחת מהתרומות הראשונות לספריית ניוברי בשיקגו, ויש שם מספר יצירות של ברבנק.

## קריירה
הוא צייר או רשם יותר מ-1,200 אינדיאנים מ-125 שבטים. במשך תקופה של מספר שנים, הוא בילה חודשים רבים בתחנת סחר, שם צייר אינדיאנים. היישוב ברבנק, אוקלהומה, נקרא על שמו.
ממוזער|צ'יף הסוס הכחול, 1898
בשנת 1910, עורך ה-The Harvard Independent ציין: "אף אמן אחר במדינה לא נהנה מההזדמנויות שחווה מר ברבנק - ציור הדיוקנאות של האינדיאנים. הוא תיאר גם את נוף ארצם, את מנהיגי האינדיאנים הידועים שהיו פעם באמריקה, שהולכת ומשתנה במהירות. בעשרים השנים האחרונות נסע מר ברבנק ממחנה למחנה בין הילידים של צפון-מערב ודרום-מערב, וצייר ברצף את כל הלוחמים הגדולים שכושרם הפך את שמותיהם למפורסמים בתולדות אמריקה.

ברבנק היה בשתי תקופות של לימודים במינכן, גרמניה, עם אמנים בולטים. בשנים 87–1886 למד אצל פול נאווין ופרדריק פהר. הוא חזר כעבור שנתיים, ולמד מ-1889- 1890 אצל טובי רוזנטל. הוא גם נסע לקארדיף, ויילס.

כמבוגר, ברבנק אובחן עם הפרעה דו קוטבית, שכונתה אז "מאניה דיפרסיה". הוא טופל בכמה מרפאות במהלך חייו. הוא אושפז במשך עשר שנים בבית החולים הממלכתי לחולי נפש בנאפה, קליפורניה.

הוא מת ב-21 באפריל 1949, בסן פרנסיסקו, קליפורניה, לאחר שנפגע ונפצע קשה מרכבל ב-27 בינואר. הוא נקבר לראשונה בסן פרנסיסקו, קליפורניה, אך שרידיו נקברו מחדש ברוקפורד, אילינוי. בשנת 1984 העבירו קרובי משפחה את שרידיו והם נקברו מחדש בבית הקברות מאונט אובורן, הרווארד, אילינוי.

## קישורים חיצוניים

## הערות שוליים

קטגוריה:אמריקאים ילידי אילינוי
קטגוריה:ציירים אמריקאים
קטגוריה:בוגרי המכון לאמנות של שיקגו
קטגוריה:אמריקאים שנולדו ב-1858
קטגוריה:אמריקאים שנפטרו ב-1949
מריון בויד אלן

**מריון בויד אלן** (באנגלית : **Marion Boyd Allen** ;  23 באוקטובר 1862 - 28 בדצמבר 1941) הייתה ציירת אמריקאית, הידועה בפורטרטים ובנופים שלה.

## ראשית חייה
אלן נולדה בבוסטון ב-1862 לסטילמן בויד אלן, עורך דין ומחוקק, ולהרייט סמית' אלן, לבית סיווארד. היא הייתה אחותו של ויליס בויד אלן, מחבר הספר The Mountaineers. כאשר אלן הייתה צעירה, הוריה לקחו אותה לחופשה לאירופה, שם החליטה לראשונה להיות ציירת לאחר שציירה את הרי האלפים. לרוע המזל, אלן נאלצה לדחות את השכלתה האמנותית במספר שנים, שכן היא הקדישה חלק גדול מחייה כצעירה לטיפול באמה החולה.

היא נישאה לבן דודו של אביה, ויליאם אוגוסטוס אלן, בשנת 1905.

## השכלה וקריירה
בעידוד אמן הנוף צ'ארלס ה. דייוויס, אלן נכנסה לבית הספר במוזיאון בוסטון ב-1896 בגיל 36, שם למדה אצל פרנק ווסטון בנסון, אדמונד צ'ארלס טרבל ופיליפ הייל; היא קיבלה את הדיפלומה שלה ב-1909.

לאחר סיום הלימודים, אלן זכתה להכרה מיוחדת בזכות הדיוקנאות שלה. היא הציגה בתערוכות קבוצתיות בפריז; במועדון האמנויות הלאומי, ניו יורק; גלריית קורקורן לאמנות, וושינגטון; ומוזיאון האמנות של סינסינטי, בין היתר.

לאחר סיום הלימודים, היא ערכה תערוכת יחיד בגלריה של חברת קופלי ב-1910, והמשיכה להציג שם עד 1930 לערך. כמה מתערוכות יחיד אחרות שלה נערכו בגלריות בניו יורק ב-1928, בבוסטון ב-1929, ב-1930 ובשנים נוספות.
ממוזער|דיוקן של הפסלת אנה הייאט הנטינגטון, 1915
הקריירה שלה התעוררה לאחר שציורה אמייל נכלל בתערוכה הבינלאומית של פנמה-פסיפיק ב-1915. דיוקנה בגודל טבעי של אנה הייאט הנטינגטון זכה בפרס של האגודה לאמנות ניופורט בשנת 1919. ב-8 במרץ 1924, הדמות A Girl of the Orient שציירה הופיע על שער כתב עת ל-The Literary Digest.

החוזקות המיוחדות שלה התבטאו בדיוקנאות וברישום.

מ-1925 עד 1936, היא נסעה למערב אמריקה ולהרי הרוקי הקנדיים, שרטטה וציירה נופים, כולל ציוני דרך לאומיים כמו הגרנד קניון והר ריינאייר. היא טיפסה על הרים ולעיתים התגוררה בבקתות מבודדות כדי להגיע לנקודות תצפית כדי לצייר את נושאיה. היא גם בילתה באריזונה, נסעה כ-1,000 קילומטרים על פני המדבר וטיפסה כדי להגיע להריסות ישובי האינדיאנים. אלן ציירה מספר דיוקנאות של אינדיאנים בזמן שהותה בדרום מערב ולעיתים קרובות הציגה את דיוקנאותיה במסגרות מגולפות על ידי אומנים מקומיים.

היא המשיכה להציג את עבודותיה ולזכות בפרסים, בתקופה שבה ציור נוף היה כמעט אך ורק שייך לגברים. בשנת 1932 היא השתתפה באירוע של מועדון הנשים של ניוטון סנטר במסצ'וסטס, שמטרתו הייתה להציג הישגי נשים באמנות. היא תוארה ככזו ש"זכתה לבולטות בינלאומית". כמה אמנים נוספים שנכחו היו מרגרט פיצה בראון, גרטרוד פיסק, ליליאן ווסטקוט הייל, לורה קומבס הילס, לילה קאבוט פרי ואנה קולמן לאד.
## קישורים חיצוניים

## הערות שוליים

קטגוריה:אמריקאים ילידי מסצ'וסטס
קטגוריה:בוסטון: אישים
קטגוריה:ציירות אמריקאיות
קטגוריה:אמריקאיות שנולדו ב-1862
קטגוריה:אמריקאים שנולדו ב-1862
קטגוריה:אמריקאיות שנפטרו ב-1941
קטגוריה:אמריקאים שנפטרו ב-1941
פיטר ג'ייקובסון

**פיטר ג'ייקובסון** (באנגלית: **Peter Jacobson**; נולד ב-24 במרץ 1965) הוא שחקן אמריקאי-יהודי. הוא ידוע בעיקר בזכות דמותו של ד"ר כריס טאוב בסדרת הדרמה הרפואית של פוקס *[[האוס (סדרת טלוויזיה)|"]]*האוס". הופיע גם בסדרות "האמריקאים", "" ו"אימת המתים המהלכים".

## ראשית חייו
ג'ייקובסון נולד בשיקגו, אילינוי, ארצות הברית, בנם של לין שטראוס ומגיש החדשות וולטר ג'ייקובסון . משפחתו יהודיה אשכנזית. הוא בוגר 1987 באוניברסיטת בראון. ג'ייקובסון סיים גם את לימודיו בבית הספר ג'וליארד, שם היה חבר בקבוצה 20 של מחלקת הדרמה (1987–1991).

## קריירה
ב-1997 ג'ייקובסון וליסה אדלשטיין, הופיעו כזוג שאוכל במסעדה בסרט "הכי טוב שיש". הוא הופיע פעמיים ב"חוק וסדר" בתור רנדי דוורקין, עורך דין. בשנת 2005, הוא גילם את ג'ימי בסרט המועמד לפרס האוסקר "לילה טוב ובהצלחה". הוא הופיע ב"סקראבס", "", "רובוטריקים", "קולוני" ו"Midnight Meat Train" .

ג'ייקובסון הצטרף לקאסט של "האוס" בתור ד"ר כריס טאוב, מנתח פלסטי בתקווה להשיג מקום בצוות האבחון של ד"ר גרגורי האוס. באוקטובר 2007, הוא אושר כקבוע בתוכנית. הוא הופיע בתפקיד אורח בתור אלן בפרק של "רופא להשכיר".

ב-2016 הופיע בסדרה "האמריקאים" בתור הסוכן וולף.

ב-2018 הופיע בתפקיד קבוע בעונה העשירית של הסדרה"" בתפקיד ג'ון רוג'רס.

ב-2019 החל להופיע בסדרה "אימת המתים המהלכים" בתור הרב ג'ייקוב קסנר.

## חיים אישיים
נשוי לשחקנית ויטני סקוט מ-1997. לזוג יש בן אחד.

## פילמוגרפיה
### קולנוע

### טלוויזיה

### משחקי וידאו

## קישורים חיצוניים

## הערות שוליים

קטגוריה:שחקני קולנוע וטלוויזיה יהודים אמריקאים
קטגוריה:בוגרי בית הספר ג'וליארד
קטגוריה:בוגרי אוניברסיטת בראון
קטגוריה:אמריקאים ממוצא אוקראיני-יהודי
קטגוריה:אמריקאים ממוצא רוסי-יהודי
קטגוריה:אמריקאים ממוצא יהודי-ליטאי

קטגוריה:אמריקאים שנולדו ב-1965
Dune: Part Two (פסקול)

***Dune: Part Two*** הוא אלבום פסקול שהלחין הנס צימר לסרט "חולית: חלק 2" בבימויו של דניס וילנב. הפסקול יצא לאור על ידי חברת התקליטים ווטר-טאוור מיוזיק ב-23 בפברואר 2024.

## רקע
לאחר שהנס צימר הלחין את פסקול הסרט "חולית" משנת 2021, הוא זכה בפרס אוסקר למוזיקה המקורית הטובה ביותר בשנת 2022. ציין הנס כי היה אהב את הרומן שעליו סרט מבוסס משנת 1965.

## יציאה לאור
לקראת צאת הפסקול, חברת התקליטים ווטר-טאוור מיוזיק הוציאה לאור ב-15 בפברואר 2024 שני סינגלים: "A Time of Quiet Between the Storms" ו-"Harvester Attack".

## פרסים ומועמדויות

## רשימת רצועות

## קישורים חיצוניים

## הערות שוליים

קטגוריה:פסקולי סרטים
קטגוריה:פסקולים באנגלית
אנה הייאט הנטינגטון

**אנה הייאט הנטינגטון** (באנגלית: **Anna Hyatt Huntington**; 10 במרץ 1876 – 4 באוקטובר 1973) הייתה פסלת אמריקאית שנחשבת בין הפסלים הבולטים בעיר ניו יורק בתחילת המאה ה-20. בתקופה שבה מעט מאוד נשים היו אמניות מצליחות, הייתה לה קריירה משגשגת. הייאט הנטינגטון הציגה תערוכות תכופות, וזכתה לשבחי הביקורת וזכתה במספר פרסים.

במהלך שני העשורים הראשונים של המאה ה-20 התפרסמה הייאט הנטינגטון בזכות פסלי החיות שלה, המשלבים עומק רגשי עם ריאליזם מיומן. בשנת 1915, היא יצרה את האנדרטה הציבורית הראשונה שיצרה אישה, שהוקמה בעיר ניו יורק. ז'אן ד'ארק, הממוקמת ב-Riverside Drive ברחוב 93, היא האנדרטה הראשונה של העיר המוקדשת לדמות אישה היסטורית.

## ביוגרפיה
הנטינגטון נולדה בקיימברידג', מסצ'וסטס, ב-10 במרץ 1876. היא הייתה בתם של אודלה ביבי ואלפיוס הייאט, פרופסור לפליאונטולוגיה וזואולוגיה באוניברסיטת הרווארד וב-MIT. אביה עודד את התעניינותה המוקדמת בבעלי חיים ובאנטומיה של בעלי חיים. אנה הייאט למדה לראשונה אצל הנרי הדסון קיטסון בבוסטון, שזרק אותה לאחר שזיהתה ליקויים אנטומיים של סוסים בעבודתו. מאוחר יותר היא למדה אצל הרמון אטקינס מקניל וגאטסון בורגלם בניו יורק. בנוסף ללימדים פורמליים אלה, היא השקיעה שעות רבות במחקר מקיף על בעלי חיים בגני חיות שונים ובקרקסים.

עבודתה הוכנסה לאירוע הפיסול בתחרות האמנות באולימפיאדת הקיץ 1928. בשנת 1932, הנטינגטון הפכה לאחת האמניות המוקדמות ביותר שנבחרו לאקדמיה האמריקאית לאמנויות. היא הייתה אחת מ-250 פסלים שהציגו בתערוכה שנערכה בקיץ 1949 במוזיאון פילדלפיה לאמנות.

בשנת 1927 חלתה הנטינגטון בשחפת. היא נאבקה בה במשך עשור אך שרדה את המחלה.

הנטינגטון התחתנה עם ארצ'ר מילטון הנטינגטון ב-10 במרץ 1923. הם הקימו את גני ברוקגרין ליד ג'ורג'טאון, דרום קרוליינה. אתר זה היה רשום במרשם הלאומי של מקומות היסטוריים בשנת 1978 והוגדר כציון דרך היסטורי לאומי בשנת 1992.

הייאט הנטינגטון הייתה חברה באקדמיה הלאומית לעיצוב ובאגודה הלאומית לפיסול (NSS). היא ובעלה תרמו 100,000 דולר לתערוכת האגודה לפיסול בשנת 1929. בגלל העושר העצום של בעלה והאינטרסים המשותפים של בני הזוג, ייסדו בני הזוג הנטינגטון ארבעה-עשר מוזיאונים וארבעה שמורות של חיות בר במדינת קונטיקט.

אנה הייאט הנטינגטון מתה ב-4 באוקטובר 1973 ברדינג, קונטיקט.

היא קבורה בבית הקברות בברונקס, ניו יורק.

### מורשת
המסמכים של הייאט הנטינגטון מוחזקים באוניברסיטת סירקיוז, ובארכיון האמנות האמריקאית של מכון סמיתסוניאן.

מוזיאון המטרופוליטן לאמנות מדרג את הנטינגטון בין הפסלות המובילות בארצות הברית שיצרו עבודות גדולות במרחבים ציבוריים לצד מלוינה הופמן ואולין ביאטריס לונגמן.
## גלריה

 File:JoseMartiStatue-CentralParkNY.jpg
File:Fighting Stallions2.JPG
File:BPT TheTorchBearers.jpg
File:Brookgreen Gardens Sculpture29.jpg
File:HispanicSocietyCourtyardSculpture.jpg
File:Great Light.jpg
 

## קישורים חיצוניים

* 

## הערות שוליים

קטגוריה:אמריקאים ילידי מסצ'וסטס
קטגוריה:קיימברידג' (מסצ'וסטס): אישים
קטגוריה:פסלות אמריקאיות
קטגוריה:מעוטרי אות לגיון הכבוד
קטגוריה:חברי האקדמיה האמריקאית לאמנויות ולמדעים
קטגוריה:חברות האקדמיה האמריקאית לאמנויות ולמדעים
קטגוריה:פסלים אמריקאים
קטגוריה:אמריקאים שנולדו ב-1876
קטגוריה:אמריקאיות שנולדו ב-1876
קטגוריה:אמריקאים שנפטרו ב-1973
קטגוריה:אמריקאיות שנפטרו ב-1973
ירי מרכב חולף

**ירי מרכב חולף** הוא סוג של תקיפה בה התוקף משתמש בכלי רכב מנועי, כגון מכונית או אופנוע, כדי להתקרב למטרה, לירות בה מתוך הרכב באמצעות כלי נשק חם, ולאחר מכן להימלט במהירות מהמקום. טקטיקה זו לרוב מעניקה לתוקפים אנונימיות במקרים בהם הם מצליחים להימלט מהמקום מבלי להיתפס. לעיתים רבות במקרים של ירי מרכב חולף עלולים להיפגע בשוגג גם עוברי אורח.

לעיתים המקרים של ירי מרכב חולף מבוצעים כאשר הקורבן נמצא ברכב שנעצר, למשל בשל רמזור אדום, כאשר התוקף נוסע ברכב שנעמד בסמוך למטרה. לעיתים המקרים של ירי מרכב חולף מבוצעים כאשר הן כלי הרכב של הקורבן והן כלי הרכב של התוקף נמצאים בתנועה.

## מניעים
המניעים העיקריים לביצוע ירי מרכב חולף נוטים להיות:

* **יריבות בין כנופיות** - סכסוכים בין כנופיות לעיתים מסלימים לתקיפות מהסוג הזה.
* **סכסוכים הקשורים לסחר בסמים** - לעיתים רבות נגרמים סביב הרצון של פושעים או ארגוני פשע לשלוט בסחר בסמים באזורים מסוימים.
* **נקמה אישית** - אנשים שונים עשויים לעיתים לבחור להשתמש בטקטיקה זו במסגרת סכסוכים אישיים.
* **[[רצח פוליטי|התנקשויות פוליטיות]]** - מבוצע לעיתים מתוך רצון לחסל אישיות פוליטית.
* **[[פיגוע טרור|פיגועי טרור]]** - מבוצע לרוב כאשר המטרה היא למקסם את הכמות של נפגעים ונרצחים בקרב אוכלוסייה אזרחית.

## מקרים בולטים
אחד המקרים הנודעים ביותר של ירי מרכב חולק היה ההתנקשות בראפר האמריקאי טופאק שאקור. ההתנקשות בוצע בסטריפ של לאס וגאס ב-13 בספטמבר 1996 בעת שטופאק ישב במכוניתו. רכב עצר לידו, ירה צרור יריות דרך חלון המכונית, ולאחר מכן נמלט מזירת הרצח. טופאק נפטר מפצעיו בבית החולים. שישה חודשים לאחר מכן, ראפר בולט נוסף, הנוטוריוס בי. איי. ג'י., נורה למוות בקליפורניה גם בירי מרכב חולף בקליפורניה. זהות הרוצחים בשני המקרים עודנה לא יודעה.

## בתרבות הפופולרית
מקרים של ירי מרכב חולף מתוארים לעיתים רבות בסרטים, בסדרות טלוויזיה ובמשחקי וידאו - לרוב בהקשר של יריבויות בין כנופיות. לדוגמה, הסרט האמריקני "החבר'ה מהשכונה" משנת 1991 כולל סצנה דרמטית בה כנופיה מבצעת ירי מרכב חולף. כמו כן, במשחקי וידאו שונים כמו משחקים בסדרת Grand Theft Auto מבוצע גם ירי מרכב חולף בהקשר של יריבויות בין כנופיות.

## מקרי ירי מרכב חולף בישראל
בדומה למתרחש בעולם, גם בישראל טקטיקה זו נפוצה בקרב העולם התחתון המקומי, ופושעים מנצלים אותה לעיתים רבות על מנת להתנקש ביריביהם ולאחר מכן להימלט במהירות מזירת הרצח מבלי להתגלות.

כמו כן, לאורך השנים נעשה שימוש בטקטיקה זו כחלק מפעולות טרור, כאשר מחבלים פלסטינים ביצעו פיגועי ירי מרכב חולף נגד אזרחים וכוחות הביטחון הישראלים במיקומים שונים. בין האירועים הבולטים ביותר ניתן למנות את:

* רצח איתם ונעמה הנקין ב-1 באוקטובר 2015 בו הרב איתם שמעון הנקין ואשתו נעמה נרצחו במכוניתם לעיני ילדיהם על ידי מחבלים פלסטינים בצומת בית פוריכ אשר ביהודה ושומרון.
* הפיגוע בחרמש ב-30 במאי 2023 בו מחבלים פלסטינים רצחו אזרח ישראלי תושב ישראלי מההתנחלות חרמש בסמוך לכניסה ליישוב שבצפון השומרון.
* פיגוע הירי בצומת הכבשים ב-21 באוגוסט 2023 בו מחבלים פלסטינים תקפו כלי רכב מרובים בדרום הר חברון אשר ביהודה ושומרון, ורצחו באופן זה את בת שבע נגרי ופצעו קשה אזרח נוסף.
* הפיגוע בכביש 557 ב-2 בנובמבר 2023 בו מחבלים פלסטינים רצחו את חייל המילואים אלחנן קליין בכביש 557 אשר ליד הכפר בית ליד שביהודה ושומרון, .

## ראו גם
* פיגוע ירי

## הערות שוליים

קטגוריה:כנופיות
קטגוריה:אלימות
קטגוריה:פיגועי טרור לפי שיטה
קטגוריה:טקטיקות בטרור
קטגוריה:פשע מאורגן
קטגוריה:טרור
מנוהר ג'ושי

**מנוהר גאג'אנאן ג'ושי** (במראטהית: **मनोहर जोशी**; 2 בדצמבר 1937 – 23 בפברואר 2024) היה פוליטיקאי הודי שכיהן כראש השרים של מהאראשטרה וכיושב ראש הלוק סבהה.

## ביוגרפיה
מנוהר ג'אג'אנאן ג'ושי נולד ב־2 בדצמבר 1937 בנשיאות בומביי שבהודו הבריטית (היום במהאראשטרה, הודו). הוא קיבל תואר ראשון בהנדסה אזרחית מ בבומביי.

בתחילה היה ג'ושי פעיל בראשטריה סוויאמסווק סאנג, ולאחר מכן עבר לשיוו סנה. קודם כניסתו לפוליטיקה היה מורה.

ב־1968 נבחר ג'ושי למועצה העירונית של בומביי מטעם השיוו סנה, וב־1972 נבחר מטעמה ל.

ג'ושי כיהן כראש עיריית בומביי מ־1976 עד ל־1977.

ב־1990 נבחר לראשונה ל, והיה מנהיג האופוזיציה באספה ממרץ 1990 עד דצמבר 1991. תביעתו של  לתפקיד גרמה לפיצול במפלגה, כשבהוג'באל פרש והצטרף ל.

ג'ושי מונה לראש השרים של מהאראשטרה ב־1995 לאחר שקואליציה של השיוו סנה ומפלגת העם ההודית ניצחה בבחירות ל. הוא כיהן בתפקיד עד לפברואר 1999, כשהוחלף בידי נריאן רנה מטעם מפלגת העם במסגרת הסכם רוטציה.

בבחירות לוק סבהה ב־1999 נבחר ג'ושי לחבר הלוק, ומונה לשר התעשייה הכבדה ומפעלים ציבוריים בממשלת אטאל ביהארי ואג'פאיי.

מ־2002 עד 2004 כיהן כיושב ראש הלוק סבהה.

בבחירות ללוק סבהה ב־2004 הובס ג'ושי.

באפריל 2006 נבחר לרג'יה סבהה, וכיהן בו כהונה אחת, עד לאפריל 2012, בעקבות החלטת השיוו סנה שלא להעמידו לכהונה נוספת מטעמה.

לאחר מות מייסד השיוו סנה באל טהקרי בנובמבר 2012 הסתכסך ג'ושי עם בנו ויורשו בהנהגת המפלגה אודהב טהקרי, ובעקבות כך פרש מפעילות פוליטית.

ג'ושי היה נשוי לאנאגה ג'ושי, שנפטרה ב־2020. לזוג נולדו בן ושתי בנות.

ג'ושי נפטר ב־23 בפברואר 2024.

## קישורים חיצוניים

## הערות שוליים

קטגוריה:ראשי השרים של מהאראשטרה
קטגוריה:חברי הלוק סבהה ממהאראשטרה
קטגוריה:יושבי ראש הבתים התחתונים
קטגוריה:חברי הרג'יה סבהה
קטגוריה:מומבאי
קטגוריה:ראשי עיריות
קטגוריה:שרי ממשלות אטאל ביהארי ואג'פאי
קטגוריה:הודים שנולדו ב-1937
קטגוריה:הודים שנפטרו ב-2024
הרמס 650

**הרמס 650** הוא כלי טיס מוטס מרחוק (כטמ"ם) טקטי לשהייה ממושכת המיועד לדרגי האוגדה והגיס לשימוש במשימות תקיפה, סיור ואיסוף מודיעין מתוצרת "חץ הכסף", חברה-בת של אלביט מערכות הישראלית. מבחינת גודלו הוא נמצא בין ההרמס 450 להרמס 900. הכלי נחשף בסלון האווירי בסינגפור בפברואר 2024.

ההרמס 650 הוא כטב"ם מקטגוריית MALE (גובה בינוני, שהייה ממושכת), הוא מסוגל לשהות באוויר 24 שעות וטווח הטיסה שלו הוא 300 ק"מ. מבחינת כושר נשיאה הוא בעל שש נקודות תלייה בכנפיים ואחסון בבטן ונושא מכ"ם אלקטרו-אופטי (EO) בעל יכולת סיגינט. ניתן לחמש אותו ב-6 טילי אוויר-קרקע. בנוסף, הוא בעל יכולת המראה ונחיתה אוטונומיות ואפשרות הסעה אוטונומית על המסלול.

## קישורים חיצוניים
* 
* 
*
* 

## הערות שוליים

קטגוריה:אלביט מערכות: כלי טיס בלתי מאוישים
קטגוריה:כלי טיס בלתי מאוישים
קטגוריה:כלי טיס בלתי מאוישים ישראליים
פואיקולה

**פואיקולה** כלומר **תפוח האדמה שקד** (בנורווגית: **Mandelpotet**, בשוודית: **Mandelpotatis**, בפינית: **Puikula**), הנקרא גם **אצבע בוטנים שוודי**, הוא סוג של תפוח אדמה הידוע מאז המאה ה-19.

## מאפיינים
פואיקולה (תפוח אדמה שקד) הם צהובים או לבנים. במקרים נדירים ניתן למצוא זן שנקרא "שקד כחול" (Blå mandel בשוודית) בעל בשר צהוב-לבן עם קליפה כחולה. צורתו סגלגלה ומזכירה מעט שקד, ומכאן השם. שקד כחול הוא זן ותיק אשר גדל באזורים הצפוניים של שוודיה לפני שהכירו את התפוח האדמה שקד בעל הקליפה הצהובה.

## מעדן
הוא נחשב למעדן בנורווגיה, בפינלנד ובשוודיה, שם הוא גדל לרוב בחלקים הצפוניים. ניתן לגדלו טוב יותר בצפון, שכן הזן רגיש למחלות צמחים בדרום. לפואיקולה הפינית הלפלנדית (Lapin puikula) יש כינוי מקור מוגן של האיחוד האירופי ושל בריטניה.

## קישורים חיצוניים

## הערות שוליים

קטגוריה:המטבח הפיני
קטגוריה:המטבח הנורווגי
קטגוריה:המטבח השוודי
קטגוריה:תפוח אדמה
אולפן חמישי

**אולפן חמישי** נקראת גם **סופשבוע** היא תוכנית טלוויזיה ישראלית בהגשת הפרשן הפוליטי יעקב ברדוגו ובהשתתפות שלל בעלי מקצוע, התוכנית משודרת מדי יום חמישי בערוץ עכשיו 14 מהאולפן במודיעין-מכבים-רעות.

התוכנית מסכמת את אירועי השבוע החולף על ידי פרשנויות ודעות פוליטיות, ובין היתר גם על ידי סקרי דעת קהל, פאנל פרשנים וראיונות.

התוכנית משודרת בימי חמישי בשעות 20:00-18:00, ומחולקת לשני חלקים, בהגשתו של יעקב ברדוגו.

## רקע
בחודש מאי בשנת 2022, ערוץ 14 עבר שינוי בלוחות השידורים שלו, ובין היתר החל ברדוגו להנחות את התוכנית "אולפן חמישי".

בעבר, התוכנית אולפן חמישי נקראה "ברדוגו בשבע" ושודרה בשעה 19:00 על ידי יעקב ברדוגו וטל מאיר.

ב-30 באפריל 2023, ערוץ 14 שינה את לוח הזמנים שלו וקבע שתוכנית הטלוויזיה אולפן חמישי תשודר במקום תוכנית הפטריוטים בשעה 20:45, אך לאחר מספר חודשים הנהלת הערוץ שינתה את דעתה בשנית והחזירה את התוכנית לשעה הרגילה ב-18:00 זאת בשל אחוזי הרייטינג הנמוכים שהתוכנית צברה בהשוואה לתוכנית הדגל של הערוץ: הפטריוטים.

קטגוריה:עכשיו 14: תוכניות וסדרות
מסוף ביג

**מסוף ביג** הוא מסוף אוטובוסים בדרום-מזרח העיר אשדוד, המשמש את נוסעי תחנת הרכבת אשדוד – עד הלום. המסוף ממוקם ברחוב דרך הרכבת, בסמוך למרכז הקניות BIG Fashion, על שמו הוא קרוי, וכן לרובע המיוחד (קריית פרס). ממנו יוצאים קווי אוטובוס לרחבי העיר.

ממוזער|250x250 פיקסלים|עמדות טעינה לאוטובוסים חשמליים

המסוף הוקם במסגרת מיזם מערכת האוטובוסים המהירה (BRT) של אשדוד, Ashdod Metro Bus (מוכר גם בשם Reway), ונפתח לציבור בדצמבר 2022. המסוף כולל 9 רציפים אוטובוסים, והוא מתופעל על ידי "ביג מרכזי קניות".

## פעילות
[ממוזער|250x250 פיקסלים|[תחנת הרכבת אשדוד – עד הלום, 2023]]
ממוזער|250x250 פיקסלים|מרכז הקניות BIG Fashion אשדוד, 2020

### רקע תכנוני

בנובמבר 2012 נבחרה אשדוד על ידי משרד התחבורה כעיר מודל לתחבורה ירוקה. בעקבות זאת הושקעו בעיר מאות מיליוני שקלים בפיתוח התחבורה הציבורית, שכללו פתיחת נתיבי תחבורה ציבורית (נת"צ) בשדרות הראשיות, הקמת מערכת BRT עם תחנות אוטובוס חכמות, וסלילת שבילים לרוכבי אופניים ולהולכי רגל.

השלב הראשון של הפרויקט החל ב-2017 והושלם באוגוסט 2019, עם פתיחת נת"צ בשדרות מנחם בגין ובשדרות הרצל. ב-2022 הושלם השלב השני בשדרות ז'בוטינסקי, והחל לפעול מרכז הבקרה של נתיבי ההעדפה. במסגרת הפרויקט נפתח **[[מסוף בני ברית]]** בשדרות בני ברית פינת מורדי הגטאות ברובע ב', ובסוף אותה השנה נפתח גם **מסוף ביג**, כחלק משלים ברשת ה-BRT העירונית.

בפברואר 2019, אישרה הוועדה המחוזית לתכנון ולבנייה (מחוז הדרום) את התוכנית להקמת מסוף התחבורה הציבורית ולפיתוח מוטה תחבורה ציבורית של מסחר במרכז BIG, שאושרה הרחבתו. היוזמה להקמת המסוף, שבנייתו החלה ב-2021, הגיעה מחברת "שער רכבת אשדוד" שהוקמה לצורך זה. הביצוע נעשה על ידי חברת "רום גבס", בעיצוב האדריכל מוטי בודק.

## שירותי התחנה
מקרא:
♿ - קו נגיש

### שירות עירוני

### שירות בין-עירוני

בנוסף לקווים אלו יש קווים העוצרים ביציאה של תחנת הרכבת אשדוד – עד הלום ולא במסוף עצמו.

## קישורים חיצוניים

* 

## הערות שוליים

קטגוריה:תחבורה ציבורית באשדוד
ביג
ביג
קטגוריה:אשדוד: מבנים
קטגוריה:מבנים ואתרים שתכנן מוטי בודק
סכין מורה

ממוזער| סכין מורה Basic 511 Carbon Steel
ממוזער| סכין מורה בסגנון קלאסי
ממוזער| סכיני מורה מודרניים משמשים לעיתים קרובות בעבודות בנייה
**סכין מוֹרָה** (בשוודית: **Morakniv**) היא סכין נדן קטנה. זוהי סכין להב קבוע, עם או בלי מגן אצבעות. מקור המונח הוא בסכינים שיוצרו על ידי יצרן הסכו"ם בעיר מורה במחוז דלרנה. בשוודיה ובפינלנד, סכיני מורה נמצאים בשימוש נרחב בבנייה ובתעשייה ככלי בשימוש כללי. סכיני מורה משמשים גם את כל צבאות סקנדינביה כסכין יומיומית.

## סוגים
סכיני מורה יוצרו בעיקר על ידי החברות KJ Eriksson ו-Frosts Knivfabrik (מפעל הסכינים של פרוסט). הם מיזגו את המותגים שלהם תחת Mora of Sweden, שמאוחר יותר שונה לשם Morakniv, אבל מספר יצרני סכינים אחרים מייצרים גם הם סכינים בסגנון מורה חברת מורקניב משתמשת בלהבים מנירוסטה 12C27, פלדת פחמן UHB-20C, פלדת טריפלקס, או פלדת פחמן קשה מאוד (HRC 61) המשולבת בין פלדה לבין סגסוגת רכה יותר.

יצרנים נוספים של סכינים מסוג מורה הם Cocraft מותג הבית של Clas Ohlson, ו-Hultafors.

## דגמים
### היצרן Morakniv
* Mora Companion MG High Carbon
* Mora Companion MG Stainless
* Mora Basic 511 פחמן
* Mora Basic 546 אל חלד
* סדרת Mora Bushcraft
* מורה קנסבול
* מורה גרברג
* Mora Outdoor 2000

ממוזער| לסכין המחנאות הזו של מורה יש מוט Ferrocerium מובנה בידית, אותו ניתן לגרד עם החלק האחורי של להב הסכין כדי ליצור ניצוצות ולהצית חומר דליק/חומר הצתה. אורך הלהב 92 מ"מ. 

## לקריאה נוספת
* אולר שווייצרי
* אופינל
* EKA (סכינים)
* מרקטור K55K

## קישורים חיצוניים

* מורקניב א.ב
* הולטאפורס

## הערות שוליים

קטגוריה:שוודיה: תרבות
מורה
סכין סאמי

ממוזער|גבר סאמי משתמש בסכין שלו
**סכין סאמי** (בסקולט סאמי: **jõnn-neiʹbb**, באינארי סאמי: **stuorrânijbe**, בסאמי צפונית: **stuorraniibi**, בפינית: **lapinleuku** ,**leuku** או **lapinpuukko**), שמשמעות כולם "סכין גדולה", הסכין הסאמי היא אכן סכין גדולה בשימוש מסורתי על ידי הסאמים.

## שימושים ומבנה
לסכין הסאמי להב ארוך, רחב וחזק המתאים למשימות חיתוך קלות כמו הוצאת איברים, כריתת עצים קטנים לעמודי מחסה ), ניקוי בהברשה, שבירת עצמות ושחיטה, והיא משמשת לעיתים כתחליף לגרזן לחיתוך ולביקוע כמויות קטנות של עצי הסקה מעצים מתים עומדים – יכולת חיונית כאשר כל העצים המתים והנופלים קבורים מתחת לשכבות רבות של שלג – או ללחימה. לסכינים סאמיים טיפוסיות יש אורך להב שנע בין 200 לבין 450 מ"מ.

## מאפיינים
ידית הסכין עשויה בדרך כלל משדר לאחיזה טובה יותר בשימוש בתנאי שלג. ידית זו מספקת גם שליטה טובה על הלהב, במיוחד בעת שימוש במשיכות, המועדפות בעת טיפול בסכין עם כפפות, או כשהידיים חסרות תחושה. הטאנג עובר דרך הידית (הטאנג הוא החלק האחורי של רכיב הלהב של הכלי שבו הוא מותקן לתוך חומר הניצב או מתחבר לידית). לידית אין מגן צולב. החומר המסורתי לנדן הוא עור איילים.

לשולי הלהב יש לרוב שיפוע שטוח יחיד. הלהב צריך להיות חזק מספיק כדי לפצל עצמות (של איילים) ומחוסם, כדי לעמוד בטמפרטורות נמוכות. לחלק מהסכינים הסאמיים יש חריצים.

## סוגים
העם הסאמי בדרך כלל משתמש בשתי סכינים: הקטן יותר נקרא buiku, פוקו, או unna niibaš ("סכין קטנה"); בעוד שה"סכין הסאמית" הגדולה יותר נקראת stuorra niibi ("סכין גדולה").

## ראו גם
* פוקו (סכין)
* סכין יאקוטית

## הערות שוליים

קטגוריה:ציוד מחנאות
סאמי
קטגוריה:נשק קר
תלמה (סרט, 2024)

**תֶלְמָה** (באנגלית: **Thelma**) הוא סרט קומדיה אמריקאי משנת 2024 שכתב וביים ג'וש מרגולין, בכיכובם של ג'ון סקוויב, פרד השינגר, ריצ'רד ראונדטרי (בתפקידו האחרון בסרט), פארקר פוזי, קלארק גרג ומלקולם מקדואל. הקרנת הבכורה של הסרט הייתה בפסטיבל סאנדנס ב-18 בינואר 2024. הסרט עוסק בתלמה פוסט בת ה-93, שכשנוכל עוקץ אותה בהונאה טלפונית, היא יוצאת למסע להחזיר את מה ששלה.

## עלילה
תלמה בת ה-93 חיה לבדה בלוס אנג'לס. נכדה חסר מטרה אך אוהב, דניאל "דני" מרקוביץ', מבקר אותה לעיתים קרובות ודואג לצרכיה, למרות שהוא לא לוקח אחריות על חייו שלו. למרות שתלמה קרובה לדני, היא מוצאת את עזרתו המתמדת פטרונית.

נוכל טלפוני מתקשר לתלמה ומזדהה כדני, וטוען שהוא נעצר. תלמה שולחת 10,000 דולר לכתובת מקומית כפי שהורו לה. לאחר התקף חרדה עם בתה גייל וחתנה אלן, תלמה מגלה שדני בטוח והיא עברה הונאה. היא לא מסוגלת לקבל עזרה מהמשטרה ולא מוכנה לתת לנוכל להתחמק עם כספה, תלמה בורחת ממשפחתה ויוצאת לכתובת כדי להחזיר אותו.[ממוזער|צמד השחקנים הראשיים בהצגת הבכורה של הסרט ב[פסטיבל הסרטים סאנדנס]]

## שחקנים ודמויות
* ג'ון סקוויב - תלמה פוסט
* פרד השינגר - דני
* ריצ'רד ראונדטרי - בן
* פארקר פוזי - גייל
* קלארק גרג - אלן
* מלקולם מקדואל - הארבי
* ניקול בייר - רוצ'לה
* קורל פניה - אלי

## הוצאה
הסרט הוצג בהקרנת בכורה בפסטיבל הסרטים סאנדנס ב-18 בינואר 2024. הוא יצא לאקרנים בארצות הברית בהפצה של חברת מגנוליה פיקצ'רס החל מה-21 ביוני 2024. בבריטניה יצא לאקרנים ב-19 ביולי 2024.

זהו סרטו העלילתי האחרון של ראונדטרי, והוא יצא לאחר מותו בשנת 2023.

## תגובות
**ארצות הברית וקנדה**

"תלמה" יצא לאקרנים בארצות הברית וקנדה יחד עם "מועדון הרוכבים" ו"The Exorcism". הוא גרף 2.3 מיליון דולר מ-1,290 בתי קולנוע בסוף השבוע הראשון שלו, וסיים במקום השמיני.

### ביקורות
באתר האינטרנט המבוסס על ביקורות צופים Rotten Tomatoes, כ-99% מתוך 177 ביקורות הצופים היו חיוביות, עם דירוג ממוצע של 7.7 מתוך 10. הקונצנזוס של האתר קובע: "ויטרינה מצוינת לשחקנית המוכשרת ג'ון סקיב, "תלמה" נמנעת מצחוקים זולים ומגלה את הצד הקל יותר של כמה נושאים רציניים".

**[[Metacritic]]**

Metacritic, המשתמש בממוצע משוקלל, העניק לסרט ציון של 77 מתוך 100, על סמך 42 מבקרים, המצביע על ביקורות "מועדפות באופן כללי".

## פרסים ומועמדויות

## קישורים חיצוניים

* 

## הערות שוליים

קטגוריה:סרטי 2024
קטגוריה:סרטי קומדיה אמריקאיים
קטגוריה:סרטים אמריקאיים משנת 2024
רדמנתיס

**רַדַמַנְתִיס** (ביוונית עתיקה: **Ῥαδάμανθυς**) הוא דמות מהמיתולוגיה היוונית של מלך נבון של האי כרתים. כבנם של זאוס ואירופה הוא נחשב לאל למחצה. מאוחר יותר הפך לאחד משופטי המתים ולדמות חשובה במיתולוגיה היוונית.
שמו, שהאטימולוגיה שלו לא ברורה, שימש מאוחר יותר כדי לרמוז על אנשים המפגינים שיקול דעת קפדני ובלתי גמיש.

## משפחה
רדמנתיס היה, על פי המיתולוגיה, בנם של זאוס ואירופה ואח ל ומינוס (גם הוא מלך ואחר כך שופט המתים). רדמנתיס גדל יחד עם אחיו, על ידי אסטריוס, אביהם החורג. היו לו שני בנים, גורטיס (הקשור ל בכרתים) ואריתרוס (מייסד ).

מקורות אחרים (כגון פלוטרכוס, תזאוס 20) טוענים שרדמנתיס ולא דיוניסוס היה בעלה של אריאדנה, ואביהם של אוינופיון,  ו. בתיאור זה, אריאדנה הייתה בתו של מינוס, אחיו של רדמנתיס; אריאדנה אחרת הייתה בתו של נכדו של מינוס (שגם הוא היה קרוי מינוס), אשר מופיע באגדה של תסאוס וניצל על ידי דיוניסוס.

## מיתולוגיה
### חקיקה
שמאל|ממוזער|250px|תיאור של רדמנתיס בקבר יום הדין, לפקדיה, בערך 300–250 לפנה"ס
אף על פי שהוא נחשב לעיתים קרובות לאחד משופטי המתים בעולם המתים, הוא נודע גם בכמה פעולות חקיקה. ישנה התייחסות לחוק של רדמנתיס המורה לבני כרתים להישבע שבועות על ידי בעלי חיים ולחוק אחר של רדמנתיס שאומר שאם אנשים מתגוננים מפני אחרים שיזמו אלימות אז הם לא צריכים לסבול מעונש. החקיקה שלו, והאנלוגיה שלאחר מכן בספרטה, מתוארת בקצרה בספר הראשון של חוקי אפלטון, לאחר שהוא הוצג כאחיו של מינוס, ומתואר כהוגן שבאדם ומנהל צדק.

### הגליה מכרתים
המלך אסטריוס מת ללא יורשים ומינוס ירש את כס המלוכה. כאשר הפך מינוס למלך כרתים, הוא גירש את רדמנתיס מכרתים, כי קינא בפופולריות שלו. רדמנתיס ברח לבויוטיה, שם התחתן עם אלקמנה, אלמנתו של אמפיטריאון ואימו של הרקולס. על פי מסורות מסוימות, הוא הפך למורה להרקולס. זה מוזכר גם על ידי יואנס צצס, היסטוריון מימי הביניים.

באופן כללי, תחום הפעילות המסוים של רדמנתיס נוטה להיות האיים האגאיים, מלבד כרתים עצמה, שם מינוס היה פעיל. הוא גם קשור לעיתים קרובות על ידי סופרים עתיקים עם מרכז יוון.

### עולם המתים
על פי אגדות מאוחרות יותר (בערך 400 לפנה"ס), בשל יושרו הבלתי גמיש הוא הפך לאחד משופטי המתים בעולם המתים, יחד עם אחיו למחצה איאקוס ואחיו מינוס. הוא היה אמור לשפוט את נפשותיהם של בני המזרח, איאקוס את אלה של בני המערב, בעוד למינוס היה הקול המכריע (אפלטון, גורגיאס 524A). הוא מתואר בספרים 4 ו-7 של האודיסיאה של הומרוס. ורגיליוס (69–18 לפנה"ס) הופך את רדמנתיס לאחד מהשופטים והמענישים של הלא ראויים בקטע השאול (טרטרוס) של האינאיס.

הומרוס מציג אותו כמי ששוכן בשדות אליסיום (אודיסיאה iv 564), גן העדן לבניו האלמותיים של זאוס. פינדארוס אומר שהוא יד ימינו של קרונוס (כעת השולט בשדות האליסיום) והיה השופט היחיד של המתים. לוקיאנוס מסאמוסאטה מתאר את רדמנתיס כמי שעומד בראש חברת הגיבורים ב ב"".

## קישורים חיצוניים

## הערות שוליים

קטגוריה:דמויות מהמיתולוגיה היוונית
קטגוריה:מלכים מהמיתולוגיה היוונית
קטגוריה:אלי שאול
קטגוריה:אלים כתוניים
NR-40

**NR-40** (ברוסית: **нож разведчика**, בראשי תיבות ברוסית: **НР-40**; שפירושו "סכין סיירים" או **פינקה**) הייתה סכין קרב של הצבא האדום, שהוצגה ב-1940 והשתמשו בה לאורך מלחמת העולם השנייה. לסכין יש להב של 152 מ"מ עם נקודת תפס, ריקאסו גדול (אורך לא מושחז של הלהב ממש מעל המגן או הידית על סכין) ידית עץ שחורה ומגן בצורת S. המגן "הפוך" (בניגוד לרוב המגנים בצורת S, הוא מתעקל לכיוון הקצה) מכיוון שאחיזות סטנדרטיות של הצבא הסובייטי דרשו להחזיק את הסכין עם הקצה כלפי מעלה.

## היסטוריה
[ממוזער| צנחנים סובייטים, [1948. ניתן לשים לב ל-NR-40 בצבע שחור.]]
בתחילת המאה ה-20, סכיני פוקו פיניים החלו להיות פופולריים בקרב פושעים ברוב ערי האימפריה הרוסית. יצרני סכינים מקומיים החלו אז לשנות את הכלי הפיני, כדי להפוך אותו לשימושי יותר ללחימה. למשל, הארכת הלהב, שינוי מִגַב שטוח לנקודת תפס והוספת מגן גדול. הנשק שנוצר, שנקרא עדיין "סכין פינית" או "פינקה" ברוסית, נראה שונה למדי מפוקו טיפוסי. "סכינים פיניות" היו בכל מקום בעולם התחתון של פושעי רוסיה וברית המועצות לאורך המחצית הראשונה של המאה ה-20. בגלל "איגוד הפושעים", "הסכין הפינית" נאסרה בברית המועצות בשנות ה-30 של המאה ה-20, ממש כמו שהאולר הקפיצי ייאסר מאוחר יותר במערב.

מלחמת החורף חשפה מספר ליקויים בנשק הסובייטי; בין היתר, לחיל הרגלים הסובייטי הייתה חסרה סכין קרב טובה. כתוצאה מכך, בשנת 1940, הצבא הסובייטי אימץ את ה-NR-40, שהוא בעצם גרסה בייצור המוני של ה"פינקה" של הגנגסטר הרוסי.

## חטיבת "סכין שחורה".
NR-40 יוצר בעיקר במפעל זיק (ЗиК) בזלאטוסט, אוראל. לאחר הקמת חיל הטנקים המתנדבים של אוראל ב-1943, כל חייליו וקציניו צוידו עם עותק מיוחד של NR-40 (שכונה גם "סכין שחורה"). המבנה נקרא מאוחר יותר על ידי הגרמנים בשם "Schwarzmesser Panzer-Division" (חטיבת הטנקים של הסכינים השחורות). ההמנון האוגדתי הלא רשמי הזכיר גם את הכינוי ("Дивизия черных ножей", כלומר חטיבת הסכינים השחורה).

## גרסאות מודרניות של NR-40
NR-40 כבר לא נמצא בשימוש הצבא, אבל עד היום מיוצרים בזלאטוסט העתקים מודרניים כמעט מדויקים שלה. סכין באותה מידה בדיוק ייחשב לנשק מבחינה חוקית, על כן נאסרה למכירה חופשית. כדי לעקוף זאת, היצרנים משתמשים בלהב דק יותר או מסירים את המגן.

## לקריאה נוספת
* פוקו (סכין)
* סכין סימן 2 של הצי האמריקני
* סכין לחימה Fairbairn-Sykes
* סכין קרב 42
* סכין בליסטית
* NRS-2

קטגוריה:נשק קל סובייטי במלחמת העולם השנייה
קטגוריה:סכינים
קטגוריה:נשק קר
עומר ורד וילנצ'יק

**עומר ורד וילנצ'יק** (נולד ב-8 במאי 2007) הוא שייט מפרשית לייזר ישראלי.

## ביוגרפיה
נולד וגדל בקיבוץ מעגן מיכאל. גולש במסגרת מועדון מעגן מיכאל.

בפברואר 2024 ורד וילנצ'יק השיג עבור ישראל מכסת השתתפות בתחרות הלייזר סטנדרט באולימפיאדת פריז (2024) כשהוא בן 16 בלבד, לאחר שסיים במקום השמיני באליפות אירופה בשיט בסירות ILCA 7 שנערכה ביוון. ורד וילנצ'יק דורג בין שני הנציגים הבכירים ממדינות שטרם השיגו כרטיס למשחקים האולימפיים (יחד עם נציג סלובניה), מה שהעניק לישראל את הכרטיס. הוא הנציג הישראלי השלישי בתחרויות הלייזר במשחקים האולימפיים והראשון בתחרויות הגברים, לאחר שנופר אדלמן ושי קקון עשו זאת בעבר בתחרויות הלייזר של הנשים.

## קישורים חיצוניים

* 
* 

## הערות שוליים

קטגוריה:שייטים ישראלים
קטגוריה:שייטים אולימפיים ישראלים
קטגוריה:משתתפים ישראלים באולימפיאדת פריז (2024)
קטגוריה:מעגן מיכאל: אישים
רדיקליזציה

[ממוזער|תאוריית 4 שלבי ההקצנה של בורום ב[גרמנית (The 4-Step Model Borum).

תרגום:

1. תלונה ("זה לא נכון")
2. אי-צדק ("זה לא צודק")
3. האשמה ("זה אשמתך")
4. התרחקות ("אתה רשע")

]]
**רדיקליזציה** הוא תהליך של נקיטת עמדות הולכות ומקצינות: הקצנת עמדות קיימות והבאה להקצנה בפעולות מיושמות. תהליך הרדיקליזציה יכול להשפיע על יחידים או קבוצות, ונגרם לרוב בשל שינויים חברתיים, פוליטיים ודתיים אשר מערערים את הסטטוס קוו. הרדיקליזציה יכולה להוביל לפעילות אלימה ולא אלימה כאחד - הספרות האקדמית מתמקדת באלימות קיצונית (RVE) או בפעולות טרור הנגרמות בשל רדיקליזציה. עם זאת, קבוצות רדיקליות רבות מתנגדות לאלימות ומאמינות בפציפיזם, דוגמה לארגון אשר נוקט בגישה זאת הוא החזית לשחרור בעלי חיים.

הרדיקליזציה לרוב מתרחשת דווקא בשל הסביבה. לדוגמה, יחידים וקבוצות הופכות פעמים רבות לרדיקליות כאשר יש ניסיון לדכא או לצנזר אותן באופן אלים. בנוסף, יחידים וקבוצות הופכות פעמים רבות לרדיקליות בשל אי היכולת שלהם להשתלב בחברה המתונה (דוגמה לכך היא התנועה לשחרור הגייז שפעלה מ-1969 עד 1980). בהיבט הסוציולוגי, פעולת הרדיקליזציה היא טבעית, ומתרחשת כאשר ליחידים וקבוצות אין אפשרות אחרת לספק את צורכיהם החומריים והרוחניים.

## הגדרות
ישנן הגדרות רבות למה היא רדיקליזציה ורדיקליזם באופן כללי, אך אין הגדרה אשר קיימת בקונצנזוס של כלל המדינות. ארצות הברית ומדינות המערב לרוב יסמנו יחידים וקבוצות אשר הפעילו טרור כנגדם או כנגד העולם המערבי ופעלו באופן רדיקלי.

על פי האיחוד האירופי, "רדיקליזציה אלימה" היא תופעה של אנשים המאמצים דעות ורעיונות שעלולים להוביל לפעולות טרור כהגדרתן בסעיף 1 של החלטת המסגרת למאבק בטרור.

על פי אונסק"ו, ההגדרה היא קצת יותר רחבה, ולכן יש דילמות רבות בין גופים שונים על ההגדרה המדויקת של "רדיקליזציה".

## דוגמאות
### אסלאם

מוסלמים רבים, ובעיקר כאלו שהתאסלמו בהמשך חייהם ולא נולדו כמוסלמים, מדרדרים לקיצוניות מוסלמית, וזאת בשל תכנים ברשת החברתית, נסיבות חברתיות וחינוך.

אף על פי שרוב המוסלמים מתנגדים לדאעש (תמיכה ממוצעת של 7% בלבד במדינות מוסלמיות נכון ל-2015), הארגון צבר פופולריות רבה במשך השנים והתפרסם רבות ברשתות החברתיות הערביות כאשר 11,902 משתמשים המזוהים עם הארגון נפתחו ברשת החברית טוויטר בשנת 2014. זאת לעומת 4,378 בשנת 2013, גדילה של 171% בשנה.

עם זאת, התמיכה היא לא רק בארגונים יחידניים, אלא היא גורפת. בעיקר באפריקה, איפה שהרדיקליזציה תפסה תאוצה בשל דיכוי, עוני ורשתות חברתיות. רבים התחברו לג'יהאד הסלפי ולזרמים קיצוניים בווהאביה. מספר הלוחמים הג'יהאדיסטים הסלפים הכפיל את עצמו כפליים מ-2010 עד 2013 כשהכלי שלו היה ניצול מלחמת האזרחים בסוריה.

### ימין ושמאל
לעיתים אידאולוגיות מהימין ומהשמאל יכולות לעבור רדיקליזציה. הרבה פעמים, טרור ימני רדיקלי מתרחש בשל הקצנה בדעות קיימות (לדוגמה: הומופוביה, לאומנות, עליונות לבנה, התנגדות לתשלום מיסים ועוד).

בשמאל, ישנן אידאולוגיות רדיקליות כגון אנרכו-קומוניזם, קומוניזם ואנטי-פשיזם מודרני (אנטיפה). בדרך כלל מדובר באישים וקבוצות שלקחו את האידאולוגיה שלהם לכדי הקצנה ויישום, ופועלים באופן רדיקלי או אלים כנגד אישים או קבוצות היררכיות, כגון משטרה, צבא וגופי ממסד אחרים (ראו אנטי-סמכותנות).

## קישורים חיצוניים

## הערות שוליים

קטגוריה:סוציולוגיה
קטגוריה:סוציולוגיה פוליטית
ארכיון ניטשה

**ארכיון ניטשה** (בגרמנית: **Nietzsche-Archiv**) הוא הארגון הראשון שהקדיש את עצמו לארכיון ותיעוד חייו ויצירתו של הפילוסוף פרידריך ניטשה.
## היסטוריה
הארכיון נוסד בשנת 1894 בנאומבורג, גרמניה, ומצא מקום קבוע בוויימאר, ביוזמת אחותו באליזבת פורסטר-ניטשה.

מתחילת דרכו הארכיון ספג ביקורת רבה על כך שהוא תיקן ואף זייף מסמכים לשם מטרות אידאולוגיות נאציות בהן החזיקה אליזבת, בניגוד לאחיה. עד סוף מלחמת העולם השנייה, מקום בעל חשיבות מרכזית לקבלתו של ניטשה בגרמניה. בגרמניה המזרחית הוא היה מזוהה עם "" ( *אתרי מחקר וזיכרון לאומיים לספרות גרמנית קלאסית בוויימאר*) עד התפרקותו הרשמית ב-1956. אחזקותיו הפכו נגישות לחוקרים מהמערב, ובראשם מאצינו מונטינארי (), שהחליף את מהדורות ניטשה של הארכיון הישן והמפוקפק במהדורות חדשות. מאז איחוד גרמניה מחדש, אחזקות הארכיון נמצאות ברשותה של ה־Klassik Stiftung Weimar . מקום מושבו של הארכיון ב"וילה זילברבליק" ("Villa Silberblick") וכיום משמש גם מוזיאון.

## קישורים חיצוניים

* אתר ארכיון ניטשה 

## הערות שוליים

קטגוריה:ויימאר: תרבות
קטגוריה:פרידריך ניטשה
קטגוריה:גרמניה: ספריות
קטגוריה:גרמניה: ארכיונים
היוזמה הלאומית הפלסטינית (מפלגה)

**היוזמה הלאומית הפלסטינית** (בערבית: المبادرة الوطنية الفلسطينية *אלמבאדרה אלוטנייה אלפלסטינייה*) היא מפלגה לאומית פלסטינית בראשות מוסטפא ברגותי.

המפלגה נוסדה רשמית ב-17 ביוני 2002 ברמאללה על ידי חיידר עבד א-שאפי, מוסטפא ברגותי ואיברהים דקאק. היא הוקמה כ"אופוזיציה חילונית להסכמי אוסלו". אנשיה רואים בעצמם כ"גורם דמוקרטי שלישי" בפוליטיקה הפלסטינית בין תנועת הפת"ח מצד אחד, שאנשיה נתפסים בעיני מפלגת היוזמה כמושחתים ואנטי-דמוקרטיים, לבין ארגון החמאס מצד שני, הנתפס כקיצוני ופונדמנטליסטי.

## אידאולוגיה

מפלגת היוזמה היא חילונית וסוציאל-דמוקרטית. היא דוגלת בהקמת מדינה פלסטינית ריבונית, עצמאית, בת-קיימא ודמוקרטית עם מזרח ירושלים כבירתה. המפלגה קוראת ליישום החלטות האו"ם בנוגע לנסיגת צה"ל מיהודה ושומרון וחבל עזה, ולזכות השיבה. בניגוד למספר מפלגות פלסטיניות אחרות, למפלגת היוזמה אין זרוע צבאית. למרות שהיא תומכת עקרונית בזכות להתנגדות לכיבוש, היא אינה דוגלת באלימות אלא בהמשך המאבק הפלסטיני בדרכי שלום.

בניגוד ליעדים כלל-פלסטיניים אלה מפלגת היוזמה דוגלת גם בדמוקרטיזציה של הרשות הפלסטינית, וקוראת להקמת ממשלת חירום פלסטינית שתכלול את כלל הפלגים הפלסטיניים, כולל חמאס.

## הישגים בבחירות
### בחירות לנשיאות 2005
בבחירות לנשיאות הרשות הפלסטיניות 2005 היה מוסטפא ברגותי מועמד מטעם המפלגה, ולאחר שהחמאס לא הציבו מועמד מטעמם הפך במהרה למתמודד המוביל מול יו"ר אש"ף מחמוד עבאס. ברגותי זכה גם לתמיכת החזית העממית לשחרור פלסטין, לאחר שניסיונותיה לגבש מועמד מוסכם על כל הפלגים הפלסטיניים החילונים מלבד הפת"ח כשלו.

במהלך מערכת הבחירות נעצר ברגותי פעמיים על ידי צה"ל, ובמהלך אחד המעצרים נגרם לו שבר בברך. ברגותי טען לאפליה הן מצד הרשות ושלטון עבאס והן מצד ישראל, אותה האשים בתמיכה סמויה במועמדותו של עבאס. הוא זכה לפחות מ-20% מהקולות ועבאס זכה לניצחון עם למעלה מ-60% מקולות המצביעים.

### בחירות לרשויות המקומיות 2005
בסיבוב הראשון של הבחירות לרשויות המקומיות ברשות הפלסטיניות שהתקיימו בינואר 2005, זכתה המפלגה להישגים מועטים, אך בסיבוב השני שנערך במאי 2005, קיבלה 10% מהקולות ששוריינו למועמדים שאינם מהפת"ח והחמאס, וזכתה (במסגרת עצמאית או כחלק מרשימה משותפת) בשישה יישובים לפחות. בסיבוב השלישי, שנערך בגדה המערבית ב-29 בספטמבר, זכתה המפלגה בשליטה ב-16 מועצות.

### בחירות למועצה המחוקקת 2006
בבחירות 2006 למועצה המחוקקת הפלסטינית התמודדה המפלגה כחלק מהרשימה הפלסטינית העצמאית. הרשימה השיגה כ-2.7% מהקולות, וזכתה בשני מושבים במועצה עבור מוסטפא ברגותי וראוויה א-שאווה שהייתה לאישה הראשונה שכיהנה במועצה.

### בחירות מקומיות 2016
בבחירות לרשויות המקומיות הפלסטיניות ב-2016, שתוכננו תחילה לאוקטובר 2016, הייתה מפלגת היוזמה אחד מחמשת הפלגים הפלסטיניים השמאלניים שהקימו רשימה משותפת בשם הברית הדמוקרטית. הבחירות נדחו ל-13 במאי 2017 ובהן זכתה הברית ב-5 מתוך 3,253 המושבים המתמודדים, עם 0.32% מהקולות.

### בחירות למועצה המחוקקת 2021
בבחירות לרשות המחוקקת ב-2021 (שלא התקיימו בסופו של דבר), התמודדה מפלגת היוזמה תחת השם "רשימת היוזמה הלאומית לשינוי וסיום הפילוג". המפלגה קיוותה לרוץ ברשימת שמאל מאוחדת לצד מפלגת העם, החזית הדמוקרטית, החזית העממית והאיחוד הדמוקרטי, אך השיחות בין המפלגות עלו על שרטון והאיחוד לא יצא לפועל.

## הערות שוליים

קטגוריה:מפלגות שהוקמו ב-2002
קטגוריה:מפלגות ותנועות פלסטיניות
קטגוריה:הרשות הפלסטינית: פוליטיקה
חיננית רב-שנתית

**חיננית רב-שנתית** (שם מדעי: *Bellis perennis*), הנקראת בישראל גם **בת חן** וידועה במיוחד במדינות דוברות אנגלית בשם **דייזי** (באנגלית: **Daisy**) היא צמח עשבוני רב-שנתי השייך למשפחת המורכבים. הפרח היה קיים במקור במערב, במרכז ובצפון אירופה, אך לאורך השנים הוא התפשט גם לאזורים נוספים ברחבי העולם - במיוחד באזורים עם אקלים ממוזג כמו בחלקים מאמריקה הצפונית ובאוסטרליה. בישראל אפשר למצוא אותה בעיקר בגולן ובגליל.

לפרח עלי כותרת ייחודיים דמויי קרניים אשר הם לרוב לבנים ולעיתים ורודים, בעוד מרכז הפרח הוא צהוב.

הפרח לעיתים רבות גדל במדשאות, ולרוב קשה למדיי לגרום לו להפסיק לגדול באותן המדשאות לאחר שהוא מתחיל לגדול בהן. הפרח פורח לרוב בין מרץ לספטמבר.

בזכות מראהו העדין לעיתים רבות הפרח מסמל טוהר ותמימות.

## שימושים
ניתן לאכול את הפרח הגולמי בכריכים, מרקים וסלטים. הוא משמש גם להכנת תה וכתוסף ויטמין.

לאורך ההיסטוריה היו שהשתמשו בחלקים מהפרח מהחיננית האנגלית למטרות רפואיות בשל האמונה שלפרח תכונות מועילות לטיפול במקרים של שיעול, ברונכיטיס ופצעים.

ממוזער|שמאל|זר חינניות המחוברות זו זו בתצורת daisy-chain
הפרח שימש גם באופן מסורתי להכנת שרשרת חינניות במשחקי ילדים.

בהנדסת חשמל או בהנדסת מחשבים, המונח Daisy-Chain (שרשרת חינניות) היא סכימת חיווט שבה התקנים מרובים מחווטים יחד ברצף או בטבעת, בדומה לזר של פרחי חיננית. סכימת חיבור כזו עשויה לשמש להספקת-כוח, העברה של אותות אנלוגיים, נתונים דיגיטליים או שילוב שלהם .

## בתרבות
* שמו של היישוב הקהילתי בת חן בישראל ניתן לו על שם הפרח.
* חיננית רב-שנתית היא הפרח הלאומי של הולנד.
* בתוכנית הטלוויזיה "הגן הקסום..." אחת הדמויות (בשם אופסי דייזי) קרויה על שמה daisy שפירושה זה שם הפרח.

## גלריה

קובץ:Sea_of_Daisies_at_Kew_Gardens.jpg|פרחי חיננית רב-שנתית במדשאה בגני קיו שבלונדון
קובץ:Bellis_perennis_-_flowers_(18739573142).jpg|טקסט=Leaves suddenly broaden to their ends|העלים של הפרח
קובץ:Bellis_perennis_in_Aveyron_(18).jpg|טקסט=Leaves frequently prostrate|העלים של הפרח
קובץ:Bellis_perennis_sl3.jpg|טקסט=Flower head|ראש הפרח
קובץ:Bellis_perennis_sl5.jpg|טקסט=Flower head maturing to a cone|ראש הפרח הופך בהמשך לצורת קונוס
קובץ:Bellis_perennis_ENBLA04.JPG|טקסט=Individual yellow 5-petalled flowers|צילום תקריב של חיננית רב-שנתית
קובץ:Bellis_perennis_sl6.jpg|טקסט=Individual flower|פרח בודד
קובץ:Bellis_perennis_(8580127027).jpg|טקסט=Immature flowers often particularly reddened|חיננית רב-שנתית עם עלי כותרת ורודים
קובץ:Bellis_perennis_'Tasso_Red'_Stokrotka_pospolita_2022-04-09_02.jpg|טקסט=Horticultural example|חיננית רב-שנתית עם עלי כותרת ורודים
קובץ:(Children wearing daisy chains in front of apple blossom, Warners orchard, Tasmania) (Frank Hurley) (9714613416).jpg|ילדים אוסטרלים עם שרשרת חינניות


## ראו גם
* חיננית (צמח)

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:צמחים שתוארו ב-1753
קטגוריה:מורכבים
קטגוריה:צמחי גן